****

**ელექტრონული ტენდერის დოკუმენტაცია**

**3 სარეაბილიტაციო პროექტისთვის PVC-U მილების შესყიდვა**

* 1. **შესყიდვის ობიექტის დასახელება**

შპს „ჯორჯიან უოთერ ენდ ფაუერი“ (GWP, ს/ნ 203826002) აცხადებს ელექტრონულ ტენდერს 1 ლოტად შემდეგი მომსახურების შესყიდვაზე:

* **3 სარეაბილიტაციო პროექტისთვის PVC-U მილების შესყიდვა**
  1. **მომსახურების/სამუშაოს აღწერა (ტექნიკური დავალება), შესყიდვის ობიექტის რაოდენობა/მოცულობა**

რაოდენობა და სპეციფიკაცია მითითებულია დანართი N1-ში.

**ტექნიკური დავალება:**

1. მომწოდებელმა ერთეულის ფასში უნდა გაითვალისწინოს ხარისხის კონტროლის კომპანიის დაქირავება (შ.პ.ს „ბიურო ვერიტას ჯორჯია“ ან SGS ან მსგავსი მიმართულებით მომუშავე კომპანია). რომელმაც უნდა გააკონტროლოს/შეამოწმოს და დოკუმენტალურად დაადასტუროს შემდეგი პუნქტები:

* პროდუქციის წარმოების შესაბამისობა სტანდარტებთან;
* ნედლეულის შესაბამისობა სტანდარტებთან;
* ყოველი მილის სიგრძე 6 მეტრი;
* უნდა იყოს დაკომპლექტებული **რეზინის შეასადებებით;**
* წარმოების, ტრანსპორტირების და მოწოდების გრაფიკის შესაბამისობა ხელშეკრულებაში გათვალისწინებულ შეთანხმებულ პირობებთან
* ტრანსპორტირებამდე ყველა საჭირო დოკუმენტაციის წინასწარი გადამოწმება

1. შეთანხმებული მოწოდების გრაფიკის დაცვა აუცილებელი პირობაა - გრაფიკის ყოველი დარღვევა განისაზღვრება ერთჯერადი ჯარიმით 5 000 ლარი (ყოველ დარღვევაზე), ხოლო ყოველ ვადაგადაცილებულ დღეზე ჯარიმას დაემატება 1 000 ლარი.
2. პროდუქციაზე უნდა ვრცელდებოდეს მინიმუმ 12 თვიანი გარანტია, თუმცა უფრო მეტ საგარანტიო ვადას მიენიჭება უპირატესობა.
3. 20% ავანსი გაიცემა საბანკო გარანტიის საფუძველზე (ავანსის გაზრდა შესაძლებელია, თუ ხარისხის კონტროლის კომპანია დაადასტურებს ანავსის გაზრდის რაციონალურობას, ეტაპობრივი მოწოდებების შესაბამისად).
4. მოითხოვება ხელშეკრულების შესრულების უზრუნველყოფის გარანტია 5 პროცენტი (საბანკო გარანტია უნდა იყოს გაცემული საქართველოს მიერ ლიცენზირებული ბანკის ან „ეკონომიკური თანამშრომლობისა და განვითარების ორგანიზაციის“ („OECD“) წევრი ქვეყნის ბანკის მიერ და ძალაში უნდა იყოს არანაკლებ სამუშაოების **დასრულებიდან 1 წლის განმავლობაში.**
5. მომწოდებელი უნდა გაეცნოს და დაეთანხმოს შემოთავაზებულ ხელშეკრულების ნიმუშს, რომელიც ერთვის სატენდერო დოკუმენტაციას.
6. უნდა აკმაყოფილებდეს შემდეგ სტანდარტს: EN 1452; DS/ISO DATA 7; EN ISO 15493; EN ISO 527-1; EN ISO 179-1/1eA; ISO 306; ISO 1183; ISO 527; ISO 1133; DIN 53752; DIN 52612.

**1.3 განფასება**

პრეტენდენტმა უნდა წარმოადგინოს განფასება დანართი N1-ის მიხედვით **ექსელის ფორმატში.**

**1.4 საქონლის მიწოდების ფორმა და ადგილი**

შპს „ჯორჯიან უოთერ ენდ ფაუერი“ (GWP) მიწოდების ადგილი:

შპს „ჯორჯიან უოთერ ენდ ფაუერი“ - ის საწყობი - ქ. რუსთავი, წმინდა ნინოს ქუჩა N5.

1.5 **ანგარიშსწორების პირობები**

ანგარიშსწორება მოხდება კონსიგნაციის წესით, უნაღდო ანგარიშსწორებით მომსახურების გაწევიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან 30 (ოცდაათი) კალენდარული დღის განმავლობაში. ავანსის მოთხოვნის შემთხვევაში უნდა წარმოადგინოთ საავანსო გარანტია, რომელიც გაცემული იქნება საქართველოს მიერ ლიცენზირებული ბანკის ან „ეკონომიკური თანამშრომლობისა და განვითარების ორგანიზაციის“ („OECD“) წევრი ქვეყნის ბანკის მიერ.

**1.6 პრეტენდენტის მიერ ელექტრონულ ტენდერში ასატვირთი/წარმოსადგენი მონაცემები:**

1. ფასების ცხრილი (დანართი N1-ის შესაბამისად);
2. ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან, რომელიც გაცემული უნდა იყოს წინამდებარე ელექტრონული ტენდერის გამოცხადების შემდეგ;
3. თანხმობა წინამდებარე სატენდერო პირობებზე, რომლის დასადასტურებლად წარმოდგენილ უნდა იქნას ხელმოწერილი სატენდერო განაცხადი;
4. გამოყენებული მასალებზე ინფორმაცია შესაბამისი ორგანოების მიერ გაცემული ხარისხის სერთიფიკატები;
5. მასალაზე უნდა ვრცელდებოდეს გარანტია;
6. მომწოდებელმა უნდა წარმოადგინოს ხარისხის სერტიფიკატები იმ ქყვეყნის შესაბამისი სადაც მოხდება მასალის წარმოება (ANSI, ASME, ASTM,API, MSS, ISO, EN, DIN, UNI, BS, GB, TSEN), თუმცა EN სტანდარტი სავალდებულოა ქონდეს პროდუქციას.
7. წინადადების მოქმედების ვადა 45 დღე.

**შენიშვნა:**1) ელექტრონულ ტენდერში ატვირთული პრეტენდენტის მიერ შექმნილი ყველა დოკუმენტი ან/და ინფორმაცია ხელმოწერილი უნდა იყოს უფლებამოსილი პირის მიერ (საჭიროების შემთხვევაში ატვირთული უნდა იქნეს მინდობილობა);

2) პრეტენდენტის მიერ შექმნილი ყველა დოკუმენტი ან/და ინფორმაცია დადასტურებული უნდა იქნას უფლებამოსილი პირის ელექტრონული ხელმოწერით ან კომპანიის ელექტრონული შტამპით.

3) *თუ პრეტენდენტი არის უცხოური საწარმო, რომელიც არ არის რეგისტრირებული საქართველოში შეუძლია შემოთავაზება გადმოაგზავნოს ელექტრონული ფოსტის მეშვებით, რომელიც მითითებულია სატენდერო დოკუმენტაციის საკონტაქტო ინფორმაციაში.*

*4) ასევე თუ შეიქმნა რაიმე ტექნიკური ხარვეზი, რაც შეაფერხებს საიტზე საბუთების ატვირთვას, პრეტენდენტს შეუძლია წინადადება გადმოაგზავნოს აღნიშნულ სატენდერო დოკუმენტაციაში მითითებულ ელექტრონულ ფოსტაზე. აქვე ავღნიშნავთ რომ წინადადების მოწოდება ელექტრონული ფოსტით უნდა მოხდეს* ***არაუგვიანეს 2025 წლის 1 სექტემბრისა 17:00 -მდე.***

**1.7 ხელშეკრულების გაფორმება**

წინამდებარე ელექტრონული ტენდერის ფარგლებში დაიდება ერთიანი ხელშეკრულება წინამდებარე ტენდერზე თანდართული ხელშეკრულების პროექტის და სატენდერო წინადადების შესაბამისად.

**1.8 სხვა მოთხოვნა**

1.8.1 წინადადების წარდგენის მომენტისთვის პრეტენდენტი არ უნდა იყოს:

* გაკოტრების პროცესში;
* ლიკვიდაციის პროცესში;
* საქმიანობის დროებით შეჩერების მდგომარეობაში.

1.8.2 ფასების წარმოდგენა დასაშვებია მხოლოდ დოლარში. ფასები უნდა მოიცავდეს ამ ტენდერით გათვალისწინებულ ყველა ხარჯსა და კანონით გათვალისწინებულ გადასახადებს (მათ შორის დღგ-ს).

1.8.3 პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 45 (ოორმოცდახუთი) კალენდარული დღის განმავლობაში.

1.8.4 შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) უფლებას იტოვებს თვითონ განსაზღვროს ტენდერის დასრულების ვადა, შეცვალოს ტენდერის პირობები, რასაც დროულად აცნობებს ტენდერის მონაწილეებს, ან შეწყვიტოს ტენდერი მისი მიმდინარეობის ნებმისმიერ ეტაპზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) გამარჯვებულ მიმწოდებელს გამოავლენს სატენდერო კომისიაზე და გადაწყვეტილებას აცნობებს ყველა მონაწილე კომპანიას. შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება კონსკურსთან დაკავშირებულ ნებისმიერ გადაწყვეტილებაზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.

გთხოვთ გაითვალისწინოთ, რომ შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) არ მიიღებს არავითარ ზეპირ შეკითხვას დამატებითი ინფორმაციის მისაღებად. გამონაკლისის სახით მიიღება შეკითხვები ტელეფონით.

***შენიშვნა: ნებისმიერი სხვა ინფორმაცია, მოპოვებული სხვა გზით არ იქნება ოფიციალური და არ წარმოშობს არავითარ ვალდებულებას*** შემსყიდველის (შპს „ჯორჯიან უოთერ ენდ ფაუერი“ (GWP, ს/ნ 203826002)) მხრიდან.

**პასუხისმგებელი პირი**: შპს „ჯორჯიან უოთერ ენდ ფაუერი“ (GWP), საიდენტიფიკაციო ნომერი 203826002, პერსონალურ მონაცემთა დაცვის მიზნებისთვის - პერსონალურ მონაცემთა დაცვის ოფიცერი, სათავო ოფისი, მედეა (მზია) ჯუღელის ქ. N10, თბილისი 0179, საქართველო; საკონტაქტო ელ-ფოსტა: [pdpo@gwp.ge](mailto:pdpo@gwp.ge). **მონაცემთა დამუშავების მიზანი**: მესამე მხარის შესახებ ღია-წყაროებზე დაყრდნობით ანალიზის ჩატარება, რათა შეფასდეს მესამე მხარესთან პოტენციური ურთიერთობისას შესაბამისობის რისკები. **ლეგიტიმაცია**: პროფესიული ან/და კომერციული ურთიერთობა. **მიმღებები**: თქვენი მონაცემები არ გადაეცემა რომელიმე მესამე მხარეს, გარდა კანონიერი ვალდებულების ან უფლების შემთხვევისა. **შენახვა**: თქვენი მონაცემები ინახება კომპანიის შეფასებისთვის საჭირო დროის და სახელშეკრულებო ურთიერთობის განმავლობაში. აღნიშნული დროის გასვლის შემდეგ თქვენი პერსონალური მონაცემები დაიბლოკება კანონმდებლობით დაშვებული ვადით. როგორც კი ხსენებული ვადები ამოიწურება, არსებული ინფორმაცია განადგურდება. **უფლებები**: თქვენ შეგიძლიათ ისარგებლოთ მონაცემებზე წვდომის, მონაცემთა გასწორების, განახლების, წაშლის, დამუშავების შეზღუდვის ან აკრძალვის უფლებით, ასევე გააუქმოთ გაცემული თანხმობა წერილობითი მიმართვის მაიდენტიფიცირებელი გრიფით „მონაცემთა დაცვა“ გაგზავნით პერსონალურ მონაცემთა დაცვის ოფიცერთან, შპს „ჯორჯიან უოთერ ენდ ფაუერი“, მედეა (მზია) ჯუღელის ქუჩა N10, თბილისი 0179, საქართველო, ან ელექტრონული ფოსტის გაგზავნით შემდეგ მისამართზე: [pdpo@gwp.ge](mailto:pdpo@gwp.ge), რომელშიც უნდა მიუთითოთ ის უფლება, რომელსაც ახორციელებთ და რომელიც ხელმოწერილი უნდა იყოს თქვენ მიერ (ფიზიკურად ან ელექტრონულად). თუ ვერ ხერხდება თქვენი ვინაობის დადგენა, შეიძლება ჩვენი მხრიდან დამატებით მოთხოვნილ იქნას ინფორმაცია, მათ შორის, და არა მხოლოდ თქვენი პირადობის მოწმობის ასლი. პრეტეზნიის შემთხვევაში, დაინტერესებულ პირებს უფლება აქვთ მიმართონ საქართველოს პერსონალურ მონაცემთა დაცვის სამსახურს ([www.personaldata.ge)](http://www.personaldata.ge)).

ყოველგვარი ეჭვის გამოსარიცხად შპს „ჯორჯიან უოთერ ენდ ფაუერი“ ხაზგასმით აღნიშნავს საორიენტაციო ჯამური მოცულობა არის სავარაუდო და მისი მითითება არც ერთ შემთხვევაში არ შეიძლება განიმარტოს როგორც შპს „ჯორჯიან უოთერ ენდ ფაუერის“ ვალდებულება შეისყიდოს საქონელი/მომსახურება საორიენტაციო ჯამური მოცულობით. საორიენტაციო ჯამური მოცულობა არ წარმოადგენს ხელშეკრულების გაფორმების შემთხვევაში ხელშეკრულების მოქმედების ვადის განმავლობაში შესასყიდი საქონლის/მომსახურების ზუსტ მოცულობას, ფაქტობრივად შესყიდული საქონლის/მომსახურების მოცულობა შესაძლოა მნიშვნელოვნად განსხვავდებოდეს (იყოს მეტი ან ნაკლები) საორიენტაციო ჯამური მოცულობისგან, ასეთ შემთხვევაში: (ა) ტენდერში მონაწილე გარანტიას იძლევა, რომ იგი ამ საფუძვლით არ მოითხოვს ზიანის ანაზღაურებას და აცხადებს უარს ამ საფუძვლით რაიმე სახის ზიანის/ზარალის ანაზღაურების მოთხოვნაზე, (ბ) ეს გარემოება არ შეიძლება გახდეს ტენდერში მონაწილე პირის მიერ შპს „ჯორჯიან უოთერ ენდ ფაუერთან“ ხელშეკრულების შეწყვეტის ან სახელშეკრულებო პირობების ცვლილების მოთხოვნის საფუძველი. ტენდერში მონაწილეობით ტენდერში მონაწილე ეთანხმება ამ პირობებს და მათ მიმართ პრეტენზიები არ გააჩნია.

**1.9 ინფორმაცია ელექტრონულ ტენდერში მონაწილეთათვის**

1.9.1ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას tenders.ge-ს პორტალის ონლაინ კითხვა-პასუხის რეჟიმი;

1.9.2 ელექტრონულ ტენდერში მონაწილეობის მისაღებად კომპანია უნდა იყოს რეგისტრირებული ვებ-გვერდზე [www.tenders.ge](http://www.tenders.ge)

1.9.3 tenders.ge-ზე ელექტრონული ტენდერში მონაწილეობის ინსტრუქცია იხილეთ თანდართულ ფაილში



**საკონტაქტო ინფორმაცია:**

ტექნიკურ საკითხებზე საკონტაქტო პირი:

გიორგი ვეშაპიძე, მობ: +995 595 33 93 30,

E-mail: [gveshapidze@gwp.ge](mailto:gveshapidze@gwp.ge)

საკონტაქტო პირი: მარიამ სილაგაძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: [msilagadze@gwp.ge](mailto:msilagadze@gwp.ge)

ტელ.: +995 322 931111 (1147); 599 723 003

საკონტაქტო პირი: მაგდა ლომთათიძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: [mlomtatidze@gwp.ge](mailto:mlomtatidze@gwp.ge)

ტელ.: +995 322 931111; 595 22 66 94

***გავეცანი***

*/მონაწილე კომპანიის უფლებამოსილი პირის ხელმოწერა/*

***შენიშვნა:****თუ წინამდებარე მოწვევა გაგზავნილია ელექტრონული ფოსტით მონაწილე კომპანიასთან, მონაწილემ, მისი კონკურსში მონაწილეობის შესახებ თანხმობა და წინამდებარე დოკუმენტის გაცნობის დასტური უნდა გამოაგზავნოს ელექტრონული ფოსტით.*